KOMMISSIONEN FOR DE EUROPÆISKE FÆLLESSKABER 
K0M(94) 205 endelig udg. 
Bruxelles, den 19.05.1994 
Forslag t i I 
RÅDETS FORORDNING (EF) 
om indførelse af en endelig antidumpingtold på importen af 
store elektrolytkondensatorer med aluminiumplade 
med oprindelse i Republikken Korea og Taiwan 
(forelagt af Kommissionen) 
BEGRUNDELSE 
1. Kommissionen indførte ved forordning (EF) nr. 371/94, offentliggjort 
i EFT nr. L 48 af 19. februar 1994, en midlertidig antidumpingtold på 
importen af store elektrolytkondensatorer med oprindelse i 
Republikken Korea og Taiwan. Ingen af de koreanske producenter og kun 
en taiwansk producent samarbejdede i forbindelse med Kommissionens 
undersøgelse. 
2. Efter indførelsen af den midlertidige antidumpingtold blev der kun 
modtaget bemærkninger fra Taipei Economic and Cultural Office og den 
eneste producent, der samarbejdede, Kaimei Electronic Corp. Disse 
bemærkninger, som ikke understøttedes af nye beviser, berettigede 
imidlertid ikke til ændring af de foreløbige resultater. Den 
foreløbige afgørelse bekræftes derfor. 
3. De endelige vejede gennemsnitlige dumpingmargener fastsættes således 
til følgende: 
- Korea 7 0,6 % 
- Taiwan 
. Kaimei Electronic Corp. 10,7 % 
. Andre selskaber 75,8 % 
4. De midlertidige foranstaltninger indførtes i form af en 
antidumpingtold for alle producenter på grundlag af de fastlagte 
dumpingmargener, da det nødvendige niveau for at fjerne skaden var 
højere. 
5. Kommissionen foreslår derfor, at der indføres en endelig 
antidumpingtold på samme niveau som ovennævnte dumpingmargener og at 
de beløb, der er stillet som sikkerhed i form af midlertidig told, 
opkræves. 
_~ A «*~ 
RÅDETS FORORDNING (EF) nr, 
af 
om indførelse af en endelig antidumpingtold på importen af 
store elektrolytkondensatorer med aluminiumplade 
med oprindelse i Republikken Korea og Taiwan 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EØF) nr. 2423/88 af 11. juli 1988 om 
beskyttelse mod dumpingimport eller subsidieret import fra lande, der ikke 
er medlemmer af Det Europæiske økonomiske Fællesskab1), særlig artikel 12, 
under henvisning til forslag forelagt af Kommissionen efter konsultation i 
dét rådgivende udvalg, og 
ud fra følgende betragtninger: 
A. MIDLERTIDIGE FORANSTALTNINGER 
(1) Kommissionen indførte ved forordning (EF) nr. 371/942) en midlertidig 
antidumpingtold på importen af store elektrolytkondensatorer med alumi­
niumplade med oprindelse i Korea og Taiwan og henhørende under KN-kode 
ex 8532 22 00. 
1) EFT nr. L 209 af 2.8.1988, s. 1. 
2) EFT nr. L 48 af 19.2.1994, s. 10. 
- 2 -
B. EFTERFØLGENDE PROCEDURE 
(2) Efter indførelsen af den midlertidige antidumpingtold har Kommissionens 
tjenestegrene ikke modtaget bemærkninger fra de berørte parter, som ikke 
samarbejdede ved undersøgelsen, bortset fra en redegørelse fra Taipei 
Economic and cultural office. Ingen af parterne anmodede om at blive 
hørt mundtligt af Kommissionen. 
(3) Den taiwanske producent, der samarbejdede ved undersøgelsen, blev under­
rettet om de væsentligste kendsgerninger og betragtninger, på grundlag 
af hvilke Kommissionen påtænkte at anbefale indførelse af en endelig 
antidumpingtold og endelig opkrævning af de beløb, der er stillet som 
sikkerhed i form af midlertidig told. Selskabet fik også en frist til at 
fremsætte bemærkninger efter offentliggørelsen. 
C DEN PÅGÆLDENDE VARE OG SAMME VARE 
(4) Med hensyn til den pågældende vare bestred Taipei Economic and Cultural 
Office Kommissionens foreløbige afgørelse om dumping og skade vedrørende 
store elektrolytkondensatorer med aluminiumplade med oprindelse- i Tai­
wan. Det blev påstået, at afgørelsen var baseret på usikre oplysninger, 
da kun få taiwanske selskaber fremstillede store kondensatorer, som var 
omfattet af undersøgelsen, og fordi det ikke var muligt at skelne mellem 
små og store kondensatorer i Fællesskabets importstatistikker. Der blev 
imidlertid ikke forelagt nye beviser, som rejste tvivl om grundlaget for 
den foreløbige afgørelse. Det fremgik faktisk af Kommissionens kontrol­
besøg i Taiwan, at der fandtes flere producenter af store kondensatorer. 
Der blev ikke fremført nye argumenter med hensyn til begrebet samme 
vare. Kommissionens afgørelser i betragtning 7-10 i forordning (EF) nr. 
371/94 bekræftes således. 
- 3 -
D. DUMPING 
1. Normal værdi 
(5) Der blev ikke modtaget bemærkninger til den foreløbige fastsættelse af 
den normale værdi. Den normale værdi blev derfor med henblik på den 
endelige afgørelse fastsat på samme grundlag og efter samme metode som i 
forbindelse med den foreløbige dumpingundersøgelse. Betragtning 11-15 i 
forordning (EF) nr. 371/94 bekræftes derfor. 
2. Eksportpris 
(6) Der blev ikke fremført argumenter til den foreløbige fastsættelse af 
eksportprisen. Den metode, der anvendtes til fastsættelse af eksport­
prisen i betragtning 16 og 17 i forordning (EF) nr. 371/94 bekræftes 
derfor. 
3. Sammenligning 
(7) Den producent, som samarbejdede ved undersøgelsen, anfægtede nogle tal 
vedrørende fragtomkostninger og afvisningen af justering for lønninger 
til sælgere, men der blev ikke modtaget beviser, som kunne berettige en 
ændring i Kommissionens foreløbige afgørelser og konklusioner. Afgørel­
ser og konklusioner i betragtning 18 og 19 i forordning (EF) nr. 371/94 
bekræftes derfor. 
- 4 -
4. Dumpingmargen 
(8) Der blev ikke fremført flere argumenter til den metode, Kommissionen 
anvendte i forbindelse med den foreløbige afgørelse. 
Den vejede gennemsnitlige dumpingmargen blev derfor fastsat til føl­
gende satser af prisen frit Fællesskabets grænse: 
Korea: 70,6% 
Taiwan: 
- Kaimei Electronic corp.: 10,7% 
- andre selskaber: 75,8% 
E. ERHVERVSGRENEN I FÆLLESSKABET 
(9) Der blev ikke fremført argumenter til definitionen af erhvervsgrenen 
i Fællesskabet. Kommissionens afgørelse i betragtning 22 og 23 i for­
ordning (EF) nr. 371/94 bekræftes derfor. 
F. SKADE 
(10) Der blev ikke fremført nye argumenter, som kunne ændre Kommissionens 
foreløbige konklusion vedrørende skade. Afgørelser og konklusioner i 
betragtning 24-42 i forordning (EF) nr. 371/94 bekræftes derfor. 
- 5. -
G. ÅRSAG TIL SKADE 
(11) Der blev ikke fremført argumenter mod Kommissionens foreløbige kon­
klusioner vedrørende virkningerne af dumpingimporten for erhvervsgre­
nen i Fællesskabet som angivet i betragtning 44-47 i forordning (EF) 
nr. 371/94. Kommissionens konklusioner bekræftes derfor. 
H. FÆLLESSKABETS INTERESSER 
(12) Som angivet i betragtning 49, 50 og 51 i forordning (EF) nr. 371/94 
blev der taget hensyn til erhvervsgrenens og de endelige brugeres in­
teresser. Da der ikke blev fremført nye argumenter hertil, bekræftes 
afgørelserne i forordning (EF) nr. 371/94. 
TOLD 
(13) Der blev indført midlertidige foranstaltninger i form af en antidum­
pingtold. Toldsatserne fastsattes til de konstaterede dumpingmarge­
ner, da det niveau, der var nødvendigt for at fjerne skaden, var 
højere som anført i betragtning 53 i forordning (EF) nr. 371/94. 
Da der ikke blev fremført nye argumenter til dette, bør en endelig 
antidumpingtold fastsættes på samme niveau som de endeligt fastsatte 
dumpingmargener i betragtning 8 i denne forordning. 
- 6 - . 
J. OPKRÆVNING AF MIDLERTIDIG TOLD 
(14) I betragtning af de fastlagte dumpingmargener og den væsentlige 
skade, der er forvoldt erhvervsgrenen i Fællesskabet, er det nødven­
digt, at de beløb, der er stillet som sikkerhed i form af midlertidig 
antidumpingtold, opkræves endeligt -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af store elektriske 
kondensatorer, "vådeH elektrolytkondensatorer med aluminiumplade 
(kapacitans multipliceret med mærkespænding) mellem 8 000 og 550 000 uc 
(micro-Coulombs) med spænding på 160 V og derover, henhørende under KN-
kode ex 8532 22 00 (TARIC-kode: 8532 22 00*11 , 8532 22 00*13, 
8532 22 00*91, 8532 22 00*93) og med oprindelse i Republikken Korea og 
Taiwan. 
2. Tolden fastsættes til følgende satser af prisen netto, frit Fællesska­
bets grænse, ufortoldet: 
Korea: alle selskaber 70,6% 
Taiwan: Kaimei Electronic Corp. 10,7% (TARIC-tillægskode: 8733) 
andre selskaber 75,8% (TARIC-tillægskode: 8774) 
3. Gældende bestemmelser for told finder anvendelse. 
- 7 -
Artikel 2 
De beløb, der er stillet som sikkerhed i form af midlertidig antidumpingtold 
i henhold til forordning (EF) nr. 371/94, opkræves endeligt med det fulde 
beløb. 
Artikel 3 
Denne forordning træder i kraft dagen efter offentliggørelsen i De Europæ­
iske Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
Formand 
-S 
ISSN 0254-1459 
KOM (94) 205 endelig udg. 
DOKUMENTER 
DA 02 il 
Katalognummer : CB-CO-94-218-DA-C 
ISBN 92-77-69166-2 
Kontoret for De Europæiske Fællesskabers Officielle Publikationer 
Lr2985 Luxembourg